**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**в процедура с предмет:**

„**Доставка на втечнен природен газ (LNG) за нуждите на „Булгаргаз“ ЕАД за месец декември 2022 г.**“

1. **Комплексната оценка (KO) на за втечнен природен газ (LNG) се определя като сумарна стойност на два показателя по формулата:**

**КO=K1+K2**

Където:

К1 е предложената цена

К2 са предложените условия за плащане

За целите на оценката, отстъпката от TTF front month на офертите, чийто цени реферират към Henry Hub (HH) (in USD per MMBtu), ще бъде определена както следва:

* Цената по офертите, рефериращи към HH, ще бъде изчислена в долари за MWh при използване на индекса НН към датата на отваряне на офертите и коефициент 0.293071 за преобразуване от MMBtu към MWh;
* След определянето на цената в долари, същата ще бъде преобразувана в Евро по курса на ЕЦБ в деня на отваряне на офертите. От индекса TTF front month December действащ към датата на отваряне на офертата, ще се извади получената цена в евро, с цел определяне на отстъпката.

**Оценката по всеки показател се определя, както следва:**

**К1 Ценово предложение – относителна тежест в комплексната оценка 80%**

**Максимален възможен брой точки по показател К1 в комплексната оценка - 80 точки**, ще получи офертата на участник, който е предложил най-голяма отстъпка в EUR за MWh към TTF front month December (in EUR per MWh).

Оценкатапо този показател се изчислява по формулата **К1=(****nX/nMax)\*80**, където:

* nХ е отстъпката от TTF FM наконкретния участник
* nMax е офертата с най-висока предложена отстъпка от TTF front month

**К2 Условия за плащане – относителна тежест в комплексната оценка 20%**

Оценката по този показател се определя въз основа на сумарната стойност на два подпоказателя, по формулата **К2=K2.1+К2.2,** където:

**К2.1** е размер на авансовото плащане в % от цената

**К2.2** е срок за плащане на цената след доставката, определен в дни.

**Максимален възможен брой точки по показател К2 в комплексната оценка - 20 точки,** ще получи офертата на участник, който е предложил най-изгодни условия за плащане. Най-изгодни условия за плащане са: най-нисък % авансово плащане и най-дълъг срок за плащане след доставката.

**Начин за определяне на оценката по подпоказатели К2.1 и К2.2:**

|  |  |
| --- | --- |
| **К2.1 Авансово плащане**  | **Точки** |
| Относителната тежест на подпоказател К2.1 е 1/2 от тежестта на показателя К2 или 10% тежест в КО |  |
| до 100 % | 1 |
| до 70 % | 2 |
| до 50 % | 3 |
| до 30 % | 5 |
| Без авансово плащане | 10 |
| **К2.2 Срок за плащане след доставката** | **Точки** |
| Относителната тежест на подпоказател К2.2 е 1/2 от тежестта на показателя К2 или 10% тежест в КО |  |
| 0 дни при 100% аванс | 0 |
| над 5 дни  | 1 |
| над 10 дни | 2 |
| над 15 дни  | 3 |
| над 20 дни  | 5 |
| над 25 дни | 10 |

Крайното класиране на допуснатите оферти се извършва в низходящ ред, на база получената комплексна оценка за всяка оферта. На първо място се класира участникът, чиято оферта е получила най-висока комплексна оценка (най-голям брой точки).

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

• по-ниска предложена цена - при по-висока предложена отстъпка в EUR за MWh към TTF front month December;

• по-изгодни условия за плащане.

1. **Оценка на получени оферти за слот за регазификация и съхранение**

Класирането на офертите подадени за слотове за регазификация и съхранение ще бъде направено по цена на MWh. За най-добра оферта за слот се приема офертата с най-ниска цена на MWh.